wickkiey/tamil-wikipedia-markdown huggingface dataset:
# பீனைல்சிலேன்



**பீனைல்சிலேன்** (*Phenylsilane*) என்பது C<sub>6</sub>H<sub>5</sub>SiH<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். சிலைல்பென்சீன் என்ற பெயராலும் இச்சேர்மம் அழைக்கப்படுகிறது. நிறமற்ற நீர்மமாகக் காணப்படும் இது ஓர் எளிய கரிமசிலேன் சேர்மத்திற்கு எடுத்துக்காட்டாகும். கட்டமைப்பு ரீதியாக பீனைல்சிலேன் தொலுயீனுடன் தொடர்புடையது. தொலுயீனின் மெத்தில் குழு சிலைல் குழுவால் இடப்பெயர்ச்சி செய்யப்பட்டுள்ளது. இந்த ஒற்றுமைகள் காரணமாக இந்த இரண்டு சேர்மங்களும் ஒரே மாதிரியான அடர்த்தி மற்றும் கொதிநிலைகளைக் கொண்டுள்ளன. பீனைல் சிலேன் கரிமக் கரைப்பான்களில் கரைகிறது.  
## தயாரிப்பு
டெட்ராயெத்தில் ஆர்த்தோ சிலிக்கேட்டிலிருந்து இரண்டு படிநிலைகளில் பீனைல்சிலேனைத் தயாரிக்கலாம். முதல் படிநிலையில் டெட்ராயெத்தில் ஆர்த்தோ சிலிக்கேட்டுடன் பீனைல் மக்னீசியம் புரோமைடு சேர்க்கப்படுகிறது. கிரிக்கனார்டு வினை நடைபெற்று Ph−Si(OEt)<sub>3</sub> உருவாகிறது. இவ்விளைபொருளுடன் இலித்தியம் அலுமினியம் ஐதரைடு சேர்மத்தைச் சேர்த்தால் ஒடுக்க வினை நிகழ்ந்து பீனைல்சிலேன் உருவாகிறது.  

:Ph−MgBr + Si(OEt)<sub>4</sub> → Ph−Si(OEt)<sub>3</sub> + MgBr(OEt)  

:4 Ph−Si(OEt)<sub>3</sub> + 3 LiAlH<sub>4</sub> → 4 Ph−SiH<sub>3</sub> + 3 LiAl(OEt)<sub>4</sub>  
## பயன்கள்
மூவினைய பாசுபீன் ஆக்சைடுகளை தொடர்புடைய மூவினைய பாசுபீனாகக் குறைக்க பீனைல்சிலேன் பயன்படுத்தப்படுகிறது.  
:P(CH<sub>3</sub>)<sub>3</sub>O + PhSiH<sub>3</sub> → P(CH<sub>3</sub>)<sub>3</sub> + PhSiH<sub>2</sub>OH  

பீனைல்சிலேன் பயன்பாடு பாசுபீனின் உள்ளமைவைத் தக்கவைத்துக்கொள்வதன் மூலம் தொடர்கிறது. உதாரணமாக, வளைய நாற்தொகுதி மையகைரல் மூவிணைய பாசுபீன் ஆக்சைடுகளை வளைய மூவிணைய பாசுபீன்களாகக் குறைக்கலாம்.  

சீசியம் புளோரைடுடன் பீனைல்சிலேன் வினைபுரிந்து ஏட்டு அணைவுச் சேர்மத்தைக் ([PhSiFH3]<sup>−</sup>) கொடுக்கிறது. இது ஓர் ஐதரைடு வழங்கியாகச் செயற்பட்டு 4-ஆக்சசோலியம் உப்புகளை 4-ஆக்சசோலியன்களாக மாற்றுகிறது.  

செயற்கை நொதிகளில் பீனைல்சிலேன் ஐதரைடு வழங்கியாகச் செயற்படுகிறது.
# வாலைரி கொன்செப்சன்



**வாலைரி கொன்செப்சன்** ஒரு பிலிப்பினோ நடிகை. அவர் ஜி.எம்.ஏ நெட்வொர்க் மற்றும் ஏபிஎஸ்-சிபிஎன் ஆகிய இரண்டு தொலைக்காட்சி நிறுவனங்களிலும் பணியாற்றியுள்ளார். சினசம்பா கித்தா, வொவோவி, ஐந்தாவது கட்டளை மற்றும் சமீபத்திய தி சீட் ஆஃப் லவ் ஆகியவற்றில் வில்லன் கதாபாத்திரங்களுக்கு அவர் பெரிதும் அறியப்படுகிறார்.  
## வாழ்க்கை வரலாறு
வாலி கான்செப்சன் டிசம்பர் 21, 1987 அன்று, பிலிப்பின்சின் மணிலாவில் உள்ள டோண்டோவில் பிறந்தார்.. அவருக்கு ஒரு குழந்தை உள்ளது. ஆகஸ்ட் 2018 இல், நீண்ட கால நண்பரான பிரான்சிஸ் சுங்கா என்பவரை நிச்சயம் செய்து கொண்டார். இவர்கள் இருவரும் டிசம்பர் 2019 இல் திருமணம் செய்து கொண்டார்கள்..
# சபாத்து

**சபாத்து** (*Sabathu*) இந்திய மாநிலமான இமாச்சலப் பிரதேசத்தில் உள்ள சோலான் மாவட்டத்தில் அமைந்துள்ள ஒரு படைவீரர் குடியிருப்பு நகரமாகும். சுபாத்து என்றும் இந்நகரம் அழைக்கப்படுகிறது. ஆங்கிலோ-நேபாளப் போருடன் வரலாற்றுச் சிறப்புமிக்க தொடர்பைக் கொண்ட இந்நகரம் இப்போது இந்திய இராணுவத்தின் 1ஆவது கூர்க்கா சுழல்துப்பாக்கி படைப்பிரிவினர் மற்றும் 4ஆவது கூர்க்கா சுழல்துப்பாக்கி படைப்பிரிவினர் ஆகியவர்களின் குடியிருப்பு மையமாக உள்ளது.  

## புவியியல்
சபாத்து நகரம் கடல்மட்டத்திலிருந்து சராசரியாக 1265 மீட்டர் (4150 அடி) உயரத்தில் உள்ளது. &nbsp;&nbsp;  

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சபாத்துவின் மக்கள் தொகை 8720 ஆக இருந்தது. இம்மக்கள் தொகையில் ஆண்கள் சதவீதம் 47% ஆகவும், பெண்கள் சதவீதம் 53% ஆகவும் இருந்தது. சபாத்துவின் சராசரி கல்வியறிவு விகிதம் 86% ஆகும், இது தேசிய சராசரியான 59.5% என்பதை விட அதிகமாக இருந்தது. ஆண்களின் கல்வியறிவு 91% ஆகவும், பெண்களின் கல்வியறிவு 77% ஆகவும் இருந்தது. சபாத்துவின் மக்கள் தொகையில் 9% பேர் 6 வயதிற்குட்பட்டவர்களாகவும் இருந்தனர்.  

பிரித்தானிய இராணுவப் படைகள் சிகிச்சை பெற்று குணமடைய சபாத்துவுக்குச் சென்றன. இது 19 ஆம் நூற்றாண்டில் ஒரு பிராந்திய தொழுநோயாளர் காலனியை கொண்டிருந்தது.
# நிகர்நிலை உலர் தாவரகம்



**நிகர்நிலை உலர் தாவரகம்** (*Virtual herbarium*) என்பதில், உலர் தாவரகத்தின் ஆவணங்களை, எண்ணிமம் செய்யப்பட்ட ஆவணங்களாக மாற்றி பாதுகாக்கின்றனர். இதனால் சிறப்புத்தன்மை வாய்ந்த ஆவணங்களைக் கையாளத் தெரியாத எவரும் கையாள முடியும். ஆவண இழப்பும் வெகுவாகக் குறைகிறது. உலர் தாவரக ஆவணங்களைப் பாதுகாத்தல் என்பது துறைசார்ந்த மனித உழைப்பும், பராமரிப்புச் செலவும், அதற்குரிய பாதுகாப்பு சூழ்நிலையும் தேவைப்படுகின்றன. பல நிலைகளில் சரிபார்க்கப்பட்ட ஆவணத்தினை, பட வடிவமாக, அதாவது எண்ணிம வடிவமாக மாற்றினால், அதனை எளிதாக, எச்சூழ்நிலையிலும் யாரும் பயன்படுத்தலாம். பாதுகாக்கப்பட்ட அறை, அதற்குரிய நடைமுறைகள் வெகுவாக குறைகின்றன. இதனால் இந்த ஆவணங்களை பலர் பார்த்து, பயன்படுத்திக் கொள்ளும் சூழ்நிலையும் அதிகரிக்கும். இருப்பினும், இவற்றினை இணையத்தில் பயன்படுத்தும் செய்தல் கடினமான பணியாகும். ஏனெனில், உருவாக்கப்படும், ஒவ்வொரு ஆவணமும், சில நூறு மெகாபைட்டுகள் அளவுள்ளதாக இருக்கின்றது. அதனால் அதிவேக இணைய இணைப்பும், திறன் மிகுந்த கணினியும் தேவைப்படுகின்றன.  

## வழிமுறைகள்
ஒரு உலர் தாவரகத்தின் ஆவணமானது, முதலில் நூல் மின்வருடியாலோ, நிலைப் படக்கருவியாலோ படம் எடுக்கப்படுகிறது. பிறகு உலர் தாவரக எண்ணிம ஆவணமாக மாற்றப்படுகிறது. இதற்குரிய மேம்படுத்தக் கருவிகளை இணைய ஆவணகம், இன்னும் பிற பொது நல அமைப்புகள் கண்டறிந்துள்ளன. இக்கருவிகளால், உலர் தாவரகத்தின் காகித ஆவணங்கள், பெரும்பாலும் சேதப்படுவதில்லை. எடுக்கப்பட்ட படங்கள் பின்பு, உரிய வடிவத்தில் கணிய ஆவணமாக, படத்தாவரத்திற்குரிய விவரங்களோடு இணைக்கப்படுகின்றன. இதற்குரிய திட்டங்களின் முன்னோடி, எர்பர் எண்ணிமம் (Herbar Digital ) எனலாம்.  

## காட்சியகம்
# மெசலூனா



**மெசலூனா** (இத்தாலிய மொழி: *Mezzaluna*, ஆங்கிலம்: *mincing knife*) என்பது இத்தாலியின் வெள்ளைப்பூண்டு, இலைகள், கறி ஆகியவற்றை சிறுசிறு துண்டுகளாக நறுக்கும் பாரம்பரியக் கத்தியாகும். இத்தாலிய மொழியில், *மெசலுனா* என்றால், 'பிறை நிலா' என்பது பொருளாகும். இத்தாலியின் பீத்சா உணவு விடுதிகளில் இது அதிகம் பயனாகிறது. வெட்டும் தகடின் இருபுறமும் கைப்பிடி இருக்கும். தகடுக்கு அடியில் வைத்து, பூண்டுகளை நறுக்க இந்த கைப்பிடி உதவுகிறது. இதில் பெரும்பாலும் ஒற்றை வெட்டுத்தகடு இருக்கும். இரண்டு அல்லது மூன்று வெட்டுத் தகடுகளும் பயன்படுத்தப் படுகின்றன.
# துபுஅய்


**துபுஅய்** (*Tubuai*, *Tubuai* அல்லது *Tupuai* ) என்ற தீவு, ஆஸ்திரால் தீவுகளின் முதன்மைத் தீவு ஆகும். தாகித்தியின் தெற்கே தொலைவில் இதன் இருப்பிடம் அமைந்துள்ளது. இத்தீவின் மக்கள்தொகை 45 சதுர கி.மீக்கு, 2,217 நபர்கள் ஆகும். தாகித்தி தீவினை விட, குளிர்ச்சிமிகு தீவு ஆகும். இத்தீவினைச் சுற்றி பவளப் பாறைத் திட்டுகள் சூழ்ந்த, கடற்காயல் இயற்கையாகவே உருவாகியுள்ளது. தீவின் வடபுறத்தில் இப்பாறைகளுக்கு இடையேயுள்ள இடைவெளியில் படகுப் போக்குவரத்து நடக்கிறது. இங்கு பல அகணியத் தாவரங்கள் உள்ளன.
# இடுக்கி கால்


சிற்றினம் பெரியதும் (இடது) சிறியதுமான (வலது) இடுக்கி காலுடன்]]  
**இடுக்கி கால்** (*Chela*) கணுக்காலிகளின் ஒரு சில உயிரிகளின் கால் நுனியில் இடுக்கி போன்ற அமைப்பினைக் கொண்ட ஓர் உறுப்பாகும். இந்த இடுக்கிபோன்ற அமைப்பு வளைந்தது நகம் போலக் காணப்படும்  

கணுக்காலிகளின் கால்களின் நுனிகளிலும் அவற்றின் பெடிபால்ப்2சிம் இடுக்கி காணப்படும். இவை சிலந்திகளின் இடுக்கி காலிலிருந்து வேறுபடுகின்றன. ஏனெனில் இவை நச்சு சுரப்பிகளைக் கொண்டிருக்கவில்லை.
# சாலாக் செலாத்தான் கொமுட்டர் நிலையம்


**சாலாக் செலாத்தான் கொமுட்டர் நிலையம்** (ஆங்கிலம்: *Salak Selatan Komuter Station*; மலாய்: *Stesen Komuter Salak Selatan*) என்பது மலேசியா, கோலாலம்பூர், சாலாக் செலாத்தான் நகர்ப்பகுதியில் அமைந்துள்ள கொமுட்டர் நிலையம் ஆகும்.  

சாலாக் விரைவுச்சாலை -இன் எதிர்ப்புறமாக, சாலாக் செலாத்தான் நகரில் இருந்து 400 மீட்டர் தெற்கே இந்த நிலையம் அமைந்துள்ளது.  

## பொது

சிரம்பான் வழித்தடம் மூலமாக இந்த நிலையம் முதன்மையாகச் சேவை செய்யப்படுகிறது. இந்த நிலையம் நான்கு தொடருந்து பாதைகளைக் கொண்டு கட்டப்பட்டது. இந்த நிலையத்தில், வடக்கு அல்லது தெற்கு செல்லும் பயணிகளுக்கு இரண்டு நடைபாதைகள் மட்டுமே உள்ளன. இரண்டு வெளிப்புறப் பாதைகளால் நடைபாதைகள் சேவை செய்யப்படுகின்றன.  

அதே வேளையில், நிலையத்தில் நடுவில் உள்ள இரண்டு தடங்கள், நிலையத்தில் நிற்காத தொடருந்துகளுக்கான மாற்றுவழி தடங்களாகப் பயன்படுத்தப்படுகின்றன. இந்த நிலையம் ஒரு சிறிய தொடருந்து ஊழியர் குழுவினரைக் கொண்டு செயல்படுகிறது.  

## இலகுத் தொடருந்து நிலையம்

**** சாலாக் செலாத்தான் எல்ஆர்டி நிலையம், இந்த சாலாக் செலாத்தான் கொமுட்டர் நிலையத்திலிருந்து 400 மீட்டர் தொலைவில், மிக அருகில் அமைந்துள்ளது.  

அடுத்த நிலையத்திற்குச் செல்ல வேண்டும் என்றால், சாலையின் வழியாகத்தான் பயணிகள் நடந்து செல்ல வேண்டும். இரண்டு நிலையங்களும் மிக அருகில் இருந்தாலும் அவை ஒருங்கிணைக்கப்படவில்லை.
# வயல் கடுகு


**வயல் கடுகு** (தாவரவியல் பெயர்: *Brassica rapa subsp. oleifera* ) என்பது பிராசிகா இராபா என்ற தாவர இனத்தின் துணையினம் ஆகும். இதன் தாவரக் குடும்பம் கடுகுக் குடும்பம் (*Brassicaceae*) ஆகும். இது மலைகளில் வாழும் இயல்புடையதாக உள்ளது.  

## வளர்நிலை வகைகள்
- இதில் இரண்டு வளர்நிலை வேறுபாடுகள் கொண்ட இனங்கள் கண்டறியப்பட்டுள்ளன.
1. *Brassica rapa subsp. oleifera f. annua*
1. *Brassica rapa subsp. oleifera f. biennis*
# மணிமாறன் சித்தார்த்

**மணிமாறன் சித்தார்த்** (Manimaran Siddharth பிறப்பு: சூலை 3,1998) இந்தியத் துடுப்பாட்ட வீரர் ஆவார். உள்ளூர்ப் போட்டிகளில் தமிழ்நாடு அணிக்காகவும், இந்தியன் பிரீமியர் லீக்கில், லக்னோ சூப்பர் ஜெயண்ட்ஸ் அணிக்காகவும் விளையாடுகிறார். இவர் ஓர் இடது கை வழமைச் சுழல் பந்து வீச்சாளராவார் .  

## உள்ளூர்ப் போட்டிகள்
2019 நவம்பர் 22இல், சையத் முஷ்டாக் அலிக் கோப்பையில் தமிழ்நாடு அணிக்காக இருபது20 போட்டியில் அறிமுகமானார். 2019 திசம்பர் 9இல் ரஞ்சிக் கோப்பையில் முதல் தரத் துடுப்பாட்டப் போட்டியில் அறிமுகமானார். இவர் 20 பிப்ரவரி 2021இல் விஜய் அசாரே கிண்ணத்தில் பட்டியல் அ துடுப்பாட்டத்தில் அறிமுகமானார்.  

## இந்தியன் பிரீமியர் லீக்
2020 ஐபிஎல் ஏலத்தில், 2020 இந்தியன் பிரீமியர் லீக்கிற்கு முன்னதாக கொல்கத்தா நைட் ரைடர்ஸ் அணியால் இவர் வாங்கப்பட்டார். 2021 ஏலத்தில் டெல்லி கேபிடல்ஸ் அணியால் ஏலத்தில் எடுக்கப்பட்டார். காயம் காரணமாக இவருக்குப் பதிலாக *குல்வந்த் கெஜ்ரோலியா* நியமிக்கப்பட்டார்.
# புதுக்கோட்டை மாநகராட்சி


தமிழகத்தில் உள்ள நகராட்சிகளில் புதுக்கோட்டை நகராட்சி வரலாறு 100 ஆண்டுகள் பழமை வாய்ந்ததாகும். நாட்டில் ஆங்கிலேயர்கள் ஆட்சி காலத்தில் தனி சமஸ்தானமாக புதுக்கோட்டை விளங்கியது. கடந்த 1912-ம் ஆண்டு அப்போதைய மன்னர் மார்த்தாண்ட பைரவ தொண்டைமான் ஆட்சி காலத்தில் புதுக்கோட்டை நகராட்சி உருவானது. தொடக்கத்தில் மூன்றாம் நிலை நகராட்சியாக இருந்தது. பின்னர் நாடு சுதந்திரம் பெற்ற பின் புதுக்கோட்டை சமஸ்தானம் இணைக்கப்பட்டது.  
இந்தநிலையில் நகராட்சி நிர்வாகம் புதுக்கோட்டை நகராட்சியை மாநகராட்சியாக தரம் உயர்த்தி புதுக்கோட்டை நகராட்சி மற்றும் 11 ஊராட்சிகளை ஒன்றிணைத்து புதுக்கோட்டை மாநகராட்சியாக தமிழ்நாடு அரசு ஆணை வெளியிடப்பட்டுள்ளது . அதன்படி புதுக்கோட்டை மாநகராட்சியில் நகராட்சியோடு இணைக்கப்படும் ஊராட்சி பகுதிகள் வாகவாசல், முள்ளூர், திருக்கட்டளை, திருமலைராயசமுத்திரம், கவிநாடு கிழக்கு, கவிநாடு மேற்கு, 9ஏ நத்தம்பண்ணை, 9பி நத்தம்பண்ணை ஆகிய எட்டு ஊராட்சிகள் முழுமையாகவும் தேக்காட்டூர் ஊராட்சியில் 1,2,3 வார்டுகளும், திருவேங்கை வாசலில் 3,4 வார்டுகளும், வெள்ளனூரில் 7,8,9 வார்டுகளும் இணைக்கப்படுகின்றன. இதன் மூலம் புதுக்கோட்டை நகராட்சி 2.16 லட்சம் மக்கள் தொகையும் 121 சதுர கிலோமீட்டர் பரப்பளவு கொண்டதாக விரிவடைகிறது. மாநகராட்சியின் மொத்த வருவாய் ரூபாய் 64.21 கோடியாக உயரும் என கணக்கிடப்பட்டுள்ளது.  

## புதுக்கோட்டை மாநகராட்சியை இயக்கும் காரணிகள்

- மக்கள் தொகை வளர்ச்சி.
- சராசரி ஆண்டு வருமான அதிகரிப்பு.
- சாலைகளை மேம்படுத்துதல்.
- குடிநீர் வழங்குதல்.
- கழிவு மேலாண்மை.
- கழிவுநீர் இணைப்பு வழங்குதல்.
- தொழில்துறை அமைப்புகளை நிறுவுதல்.
# காரைக்குடி மாநகராட்சி



**காரைக்குடி மாநகராட்சி** மார்ச் 15 2024 அன்று காரைக்குடி நகராட்சியிலிருந்து தரம் உயர்த்தப்பட்டதற்கான ஆணையை தமிழ்நாடு அரசு வெளியிட்டது. காரைக்குடி நகராட்சியானது 2013ம் ஆண்டு முதல் சிறப்பு நிலை பெரு நகராட்சியாக செயல்பட்டு வருகிறது. மாவட்ட நிர்வாகத்தின் அறிவிப்பில் காரைக்குடியில் 2022 நடத்தப்பட்ட கணக்கெடுப்பின்படி மக்கள் தொகை 234523 உள்ளது . 2011ம் ஆண்டு கணக்கெடுப்பின்படி மக்கள் தொகை மூன்று லட்சத்துதிற்கு மேல் உள்ளது. 100 வார்டுகளுடன் செயல்பட்டு வரும் மாநகராட்சியின் ஆண்டு வருமானம் ரூ. 57.05 கோடியாகும்.  
## புதிதாக இணைக்கப்பட்ட பகுதிகள்
காரைக்குடி மாநகராட்சியுடன் கீழ்கண்ட பகுதிகள் இணைக்கப்பட்டு விரிவாக்கம் செய்யப்பட்டது.  
### பேரூராட்சிகள்
1. கோட்டையூர் பேரூராட்சி
1. கண்டனூர் பேரூராட்சி

### ஊராட்சிகள்
1. அரியக்குடி ஊராட்சி
1. இலுப்பக்குடி ஊராட்சி
1. சங்கராபுரம்
1. மானகிரி ஊராட்சி
1. கோவிலூர் ஊராட்சி (சிவகங்கை)

இதன் மூலம் காரைக்குடி மாநகராட்சி 2.56 லட்சம் மக்கள் தொகையும் 96 சதுர கிலோமீட்டர் பரப்பளவு கொண்டதாக விரிவடைகிறது. மாநகராட்சியின் மொத்த வருவாய் ரூபாய் 57.5 கோடியாக உயரும் என கணக்கிடப்பட்டுள்ளது.  

## காரைக்குடி மாநகராட்சியை இயக்கும் காரணிகள்
- மக்கள் தொகை வளர்ச்சி.
- சராசரி ஆண்டு வருமான அதிகரிப்பு.
- சாலைகளை மேம்படுத்துதல்.
- குடிநீர் வழங்குதல்.
- நிலப்பரப்பை மேம்படுத்துதல்.
- கழிவு மேலாண்மை.
- தொழில்துறை அமைப்புகளை நிறுவுதல்.
- கழிவுநீர் இணைப்பு வழங்குதல்.
# வட அமெரிக்க பலூச் பேரவை


**வட அமெரிக்காவின் பலூச் பேரவை** (*Baloch Council of North America*) என்பது அமெரிக்காவில் இருந்து செயல்படும் பாரபட்சமற்ற, இலாப நோக்கற்ற காத்துபேசல் அமைப்பாகும். இது "அனைத்து பலூச் மக்களையும் ஒன்றிணைத்து, பாக்கித்தான் கூட்டமைப்பிற்குள் சுயநிர்ணய உரிமை உட்பட பலூச் உரிமைகளைப் பாதுகாக்க" முயல்கிறது. வட அமெரிக்காவின் பலூச் பேரவை என்பது புலம்பெர்ந்த பலூச் மக்களிடையே வேரூன்றி அரசியல் ரீதியாக செயல்படும் பல அமைப்புகளில் ஒன்றாகும். உருசியாவில் பலோச் ஒற்றுமை மற்றும் பிரான்சில் உள்ள பலோச் குரல் அறக்கட்டளை ஆகியவற்றுடன் இணைந்து இது பணியாற்றுகிறது.  

## வரலாறு
வட அமெரிக்க பலூச் பேரவையானது முதலில் பி. எஸ். ஓ-என். ஏ அல்லது *வட அமெரிக்காவின் பலோச் சொசைட்டியாக* 2004 இல் வாசிங்டன், டி. சி.யில் டாக்டர் வாஹித் பலோச்சால் நிறுவப்பட்டது. டாக்டர் வாஹித் பலோச் 1990 இல் குவெட்டாவில் உள்ள போலன் மருத்துவக் கல்லூரியில் பட்டம் பெற்றார். பின்னர் 1992 இல் இவர் அமெரிக்காவிற்கு குடிபெயர்ந்தார். வட அமெரிக்காவின் பலோச் சொசைட்டியானது அமெரிக்க அரசாங்கத்தையும் இசுரேலிய அரசியல் ஆர்வலர்களையும் பலூசிஸ்தானத்தின் விடுதலையை ஆதரிக்குமாறு வற்புறுத்தியது. பலூச் மற்றும் பலூசிஸ்தானின் அமெரிக்க நண்பர்கள் மற்றும் வட அமெரிக்காவின் பலூச் பேரவைப் பிரதிநிதிகள் அமெரிக்க காங்கிரஸ்காரர்களை சந்தித்தனர் மேலும் பல சி.ஐ.ஏ அதிகாரிகளையும் சந்தித்ததாக கூறப்படுகிறது. பலூச் மக்களை பாக்கித்தான் அரசு இனப்படுகொலைச் செயவதாகவும், மாகாணத்தின் பரந்த அளவில் உள்ள கனிம வளங்களை கொள்ளையடிப்பதே அரசின் நோக்கம் என்றும் டாக்டர் பலூச் நீண்ட காலமாக கூறி வந்தார். 2014 சனவரியில் அவர் பலூச் மக்களை "கொலைக் களத்தில்" இருந்து காக்க நேரடி உதவி செய்ய அமெரிக்கா மற்றும் இஸ்ரேலுக்கு வேண்டுகோள் விடுக்கும் கடிதத்தை வெளியிட்டார். பலூசித்தானுக்கான விடுதலைப் போர் உண்மையில் " கான்கள், நவாப்கள், சர்தார்களின் சுதந்திரப் போர்" என்று கூறி, டாக்டர் பலூச் பலோச் சொசைட்டிடைக் கலைத்தார்.
# க. ம. ஜார்ஜ் (எழுத்தாளர்)


**கரிம்புமண்ணில் மத்தாய் ஜார்ஜ்** ( *Karimpumannil Mathai George* ) (1914-2002), **டாக்டர். கே.எம். ஜார்ஜ்** என்று பிரபலமாக அறியப்பட்ட இவர், ஓர் மலையாள எழுத்தாளரும் மற்றும் கல்வியாளரும் ஆவார். அறிஞர், நுட்பமான நிறுவனத் திறன்களைக் கொண்ட இலக்கிய விமர்சகர், ஒப்பீட்டு இந்திய ஆய்வுகள் மற்றும் இலக்கியங்களின் முன்னோடி என்றும் இவர் அறியப்படுகிறார். இவர் நான்காவது உயரிய இந்திய குடிமகன் விருதான பத்மசிறீ, கேரள அரசின் உயரிய இலக்கிய விருதான எழுத்தச்சன் விருது மற்றும் மூன்றாவது உயரிய இந்திய குடிமகன் விருதான பத்ம பூசண் போன்ற விருதுகளைப் பெற்றவர்.  

## சுயசரிதை
கே.எம். ஜார்ஜ் 20 ஏப்ரல் 1914 அன்று தென்னிந்தியாவின் கேரளாவின் இன்றைய பத்தனம்திட்டா மாவட்டத்திலுள்ள திருவிதாங்கூரிலுள்ள இடையரண்முலா என்ற இடத்தில் குரியன் மத்தாய் மற்றும் மாரியம்மா ஆகியோருக்கு மகனாகப் பிறந்தார். மலக்கரா தொடக்கப் பள்ளி, இடையாரன்முலா மார்த்தோமா பள்ளி மற்றும் கோழஞ்சேரி புனித தாமஸ் பள்ளி ஆகியவற்றில் பள்ளிப் படிப்பிற்குப் பிறகு, அலுவா இயூனியன் கிருத்துவக் கல்லூரி<nowiki/>யில் கணிதத்தில் பட்டம் பெறுவதற்கு முன்பு, சென்னை கிறிஸ்தவக் கல்லூரியில் இடைநிலைப் படிப்பை முடித்தார். பின்னர் அங்கேயே விரிவுரையாளராக தனது வாழ்க்கையைத் தொடங்கிய ஜார்ஜ், தனது படிப்பையும் தொடர்ந்தார். 1941 இல் சென்னைப் பல்கலைக்கழக<nowiki/>த்தில் மலையாள இலக்கியத்தில் முதுகலைப் பட்டம் பெற்றார். மலையாள இலக்கியத்தின் வரலாறு குறித்த சில அதிகாரபூர்வமான புத்தகங்களை ஆங்கிலத்தில் எழுதியுள்ளார். *ராமசரிதம் மற்றும் ஆரம்பகால மலையாள ஆய்வு*, என்பது இவரது திராவிட மொழியியல் துறையில் இவரது முனைவர் பட்ட ஆய்வேடு. அமெரிக்க வாழ்க்கை முறையின் கணக்கான *அமெரிக்கன் லைவ்ஸ் த்ரூ இந்தியன் ஐஸ்* என்ற ஆங்கிலப் படைப்பையும் எழுதினார். சோவியத் ஒன்றியம் மற்றும் அமெரிக்காவிற்கு தான் மேற்கொண்ட பயணங்கள் பற்றிய பயணக் குறிப்புகளையும் எழுதினார்.
# தங்குதன் ஈரார்சனைடு


## தயாரிப்பு
600 முதல் 1000 பாகை செல்சியசு வெப்பநிலையில் தங்குதன் மற்றும் ஆர்சனிக்கு தனிமங்கள் நேரடியாக வினையில் ஈடுபட்டு தங்குதன் ஈரார்சனைடு'உருவாகிறது. ஆர்சனிக்கு அல்லது ஆர்சினுடன் தங்குதன் அறுகுளோரைடு சேர்ந்து வினைபுரிந்தாலும் தங்குதன் ஈரார்சனைடு உருவாகும்.  

## பண்புகள்
தங்குதன் ஈரார்சனைடு கருப்பு நிறத்தில் ஒரு திண்மப் பொருளாகக் காணப்படுகிறது. மாலிப்டினம் ஈரார்சனைடின் அதே மூலக்கூற்று கட்டமைப்புடன் ஒற்றைச்சரிவச்சு படிக அமைப்பில் இது படிகங்களாக உருவாகிறது. தங்குதன் ஈரார்சனைடு ஐதரோபுளோரிக் அமிலம், ஐதரோகுளோரிக் அமிலம் மற்றும் கார நீரிய கரைசல்களில் கரையாது. செறிவூட்டப்பட்ட நைட்ரிக் அமிலம் மற்றும் சல்பியூரிக் அமிலத்துடன் இது வினைபுரிகிறது. அதிக வெப்பநிலையில், தங்குதன் ஈரார்சனைடு காற்றுடன் வினைபுரிந்து தங்குதன் மூவாக்சைடு மற்றும் ஆர்சனிக் மூவாக்சைடு ஆகியவற்றை உருவாக்குகிறது.
# டெர்பியம்(IV) புளோரைடு



**டெர்பியம்(IV) புளோரைடு** (*Terbium(IV) fluoride*) என்பது TbF<sub>4</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். வெள்ளை நிறத்தில் திண்மப்பொருளாகக் காணப்படும் இச்சேர்மம் ஒரு வலிமையான ஆக்சிசனேற்றியாகும். கோபால்ட்(III) புளோரைடு அல்லது சீரியம்(IV) புளோரைடு ஆகியவற்றில் இருந்து வெளிப்படும் புளோரைடு ஆவிகளின் கலவையை விட டெர்பியம்(IV) புளோரைடை வெப்பப்படுத்தும் போது ஒப்பீட்டளவில் தூய அணுநிலை புளோரின் வெளியிடப்படுகிறது.  

## தயாரிப்பு
மிகவும் தூய டெர்பியம்(III) புளோரைடு மற்றும் செனான் இருபுளோரைடு, குளோரின் முப்புளோரைடு அல்லது புளோரின் வாயு ஆகியவற்றுக்கு இடையேயான வினையால் டெர்பியம்(IV) புளோரைடு உருவாகிறது.:  
: 2 TbF<sub>3</sub> + F<sub>2</sub> → 2 TbF<sub>4</sub>  

## பண்புகள்
டெர்பியம்(IV) புளோரைடு சூடான நீரில் எளிதில் நீராற்பகுப்பு அடைந்து டெர்பியம்(III) புளோரைடையும் டெர்பியம் ஆக்சிபுளோரைடையும் கொடுக்கிறது.  

டெர்பியம்(IV) புளோரைடை சூடாக்குவதால் டெர்பியம்(III) புளோரைடாகவும் முக்கியமாக ஒற்றையணு புளோரின் வாயுவாகும் சிதையும்.  

: TbF<sub>4</sub> → TbF<sub>3</sub> + F•↑  

வினையானது Tb(TbF<sub>5</sub>)<sub>3</sub> என்ற கலப்பு இணைதிற சேர்மங்களை உருவாக்கும், இது In(HufF <sub>5</sub>)<sub>3</sub> போன்ற படிக வடிவத்தைக் கொண்டுள்ளது.  
டெர்பியம்(IV) புளோரைடு கோபால்ட்(III) புளோரைடு சேர்மத்தை கோபால்ட் டெட்ராபுளோரைடாக ஆக்சிசனேற்றம் செய்கிறது.:  

: TbF<sub>4</sub> + CoF<sub>3</sub> → TbF<sub>3</sub> + CoF<sub>4</sub>↑  

பக்மின்சுடர்ஃபுலரின் சேர்மத்தை 320 முதல் 460 பாகை செல்சியசு வெப்பநிலையில் புளோரினேற்றம் செய்கிறது.  

டெர்பியம்(IV) புளோரைடு பொட்டாசியம் குளோரைடு மற்றும் புளோரினுடன் வினைபுரியும் போது, அது கலப்பு இணைதிற சேர்மமான KTb<sub>3</sub>F<sub>12</sub> சேர்மத்தை உருவாக்கும். உருபீடியம் புளோரைடு, அலுமினியம் புளோரைடு மற்றும் டெர்பியம்(IV) புளோரைடு ஆகியவற்றின் கலவை Rb<sub>2</sub>AlTb<sub>3</sub>F<sub>16</sub> என்ற சேர்மத்தை உருவாக்குகிறது.
# கோபால்ட் டெட்ராபுளோரைடு



**கோபால்ட் டெட்ராபுளோரைடு** (*Cobalt tetrafluoride*) என்பது CoF<sub>4</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். கோபால்ட்டும் புளோரினும் சேற்ந்து இந்த இருமச் சேர்மம் உருவாகிறது.  

## தயாரிப்பு
டெர்பியம் டெட்ராபுளோரைடை புளோரினேற்றும் முகவராகப் பயன்படுத்தி, கோபால்ட்டு முப்புளோரைடை புரோமினேற்றம் செய்யும் வாயுக் கட்ட வினை மூலம் கோபால்ட் டெட்ராபுளோரைடு தயாரிக்கப்படுகிறது.  

## பண்புகள்
கோபால்ட் டெட்ராபுளோரைடு திண்மமாகவோ அல்லது திரவமாகவோ இருப்பதற்கு மிகவும் நிலையற்றதாக உள்ளது, ஆனால் இது நீர்த்த வாயு கட்டத்தில் நிலைப்புத்தன்மை பெற்றுள்ளது.
# சாலாக் செலாத்தான்


**சாலாக் செலாத்தான்**, (மலாய்: *Bandar Salak Selatan*; ஆங்கிலம்: *Salak South*;) என்பது மலேசியா, கோலாலம்பூர் மாநகரத்தில் (*Federal Territory of Kuala Lumpur*) சுங்கை பீசி பகுதியில் உள்ள ஒரு புறநகரம். இந்தப் புறநகர்ப்பகுதி கோலாலம்பூர் பெருநகரின் தெற்குப் பகுதியில்; பெரு நகர மையத்தில் இருந்து சுமார் 12 கி.மீ. தொலைவில் கூச்சாய் லாமா, மற்றும் புக்கிட் ஜாலில் புறநகர்ப் பகுதிகளுக்கு அருகில் அமைந்துள்ளது.  

சாலாக் செலாத்தான் நகரத்தின் மையத்தில் உள்ள சாலாக் சாலை, நகரத்தின் முக்கிய வணிகச் சாலையாகும். 80-க்கும் மேற்பட்ட பழைய கடைகள் அங்கு வரிசையாக உள்ளன. அவை தொடக்ககால கடைகள்; ஏறக்குறைய நூறு ஆண்டுகள் பழமையானவை.  

## வரலாறு

சுங்கை பீசி விரைவுச்சாலை &nbsp;திறக்கப்படுவதற்கு முன்பு, சாலாக் சாலை மிகவும் பரபரப்பான சாலையாக இருந்தது. கோலாலம்பூரில் இருந்து செர்டாங் மற்றும் கிள்ளான் நகரங்களுக்குச் செல்லும் வாகனங்களுக்கு சாலாக் சாலைதான், அப்போது ஒரே வழியாக இருந்தது.  

எனவே, அங்கு இன்றும் பல உணவகங்கள்; மளிகைக் கடைகள் மற்றும் வங்கிகள் உள்ளன. இருப்பினும், சுங்கை பீசி விரைவுச்சாலை திறக்கப்பட்டவுடன், கோலாலம்பூரின் தெற்குப் புறநகர்ப் பகுதிகளுக்குப் பயணிக்க, சாலாக் சாலை வழியாகச் செல்ல வேண்டிய அவசியமில்லை. அத்துடன் முன்பு சாலாக் செலாத்தான் நகரத்தைச் சுற்றுப்பகுதிகளில் 4 கிராமங்கள் இருந்தன.  

### பண்டார் செரி பரமேசுவரி

2000-க்குப் பிறகு அந்தக் கிராமங்கள் ஒன்றன்பின் ஒன்றாக இடமாற்றம் செய்யப்பட்டன. அந்தக் கட்டத்தில், ஒவ்வொரு கிராமத்திலும் இருந்த ஆயிரக்கணக்கான குடும்பங்களும் இடம்பெயர்ந்தன. அந்த இடப்பெயர்வு, சாலாக் செலாத்தான் நகரத்தின் வணிகங்களில் பெரும் தாக்கத்தை ஏற்படுத்தியது. பல உணவகங்கள், மளிகைக் கடைகள் மற்றும் வங்கிகள் மூடப்பட்டன. சாலாக் செலாத்தான் பகுதியில் இருந்த் இரு கிராமங்கள் சீரமைக்கப்பட்ட பிறகு, அந்தப் பகுதி தற்போது பண்டார் செரி பரமேசுவரி என பெயர் மாற்றம் கண்டுள்ளது.  

## தொடருந்து பேருந்து நிலையம்

இந்த நகரில் ஒரு பெரிய இடைமாற்று தொடருந்து பேருந்து நிலையம் உள்ளது. இந்த நிலையம் பத்துமலை-புலாவ் செபாங் வழித்தடத்தை பயன்படுத்தும் கேடிஎம் கொமுட்டர் கேடிஎம் இடிஎஸ் தொடருந்துகள்; செரி பெட்டாலிங் வழித்தடம் மற்றும் கேஎல்ஐஏ தொடருந்து சேவை ஆகியவற்றுக்கான நிறுத்தமாகவும்; பரிமாற்ற முனையமாகவும் செயல்படுகிறது.  

அத்துடன் கொமுட்டர் தொடருந்துகளுக்கும்; இலகு விரைவு தொடருந்துகளுக்கும்; மற்றும் நீண்டதூர பேருந்துகளுக்கும் ஒரு பல்வகை போக்குவரத்து முனையமாகவும் (*Terminal Bersepadu Selatan*) (**TBS**) இயங்குகிறது.  

இருப்பினும், பயணப் பாதையை மாற்ற விரும்பும் பயணிகள் தங்களின் பயணச் சீட்டுகளை புதுப்பிக்க வேண்டும்; ஏனெனில் ஒவ்வொரு வழித்தடத்திற்கும் பயன்படுத்தப்படும் டிக்கெட் அமைப்பு வேறுபட்டது. நவம்பர் 1, 2011 முதல், கோலாலம்பூரில் இருந்து இங்குள்ள பல்வகை போக்குவரத்து முனையத்திற்கு தொடருந்து சேவைகள் தொடங்கப்பட்டு உள்ளன.  

### பல்வகை போக்குவரத்து முனையம்

9-ஆவது மலேசியத் திட்டத்தின் கீழ், பண்டார் தாசேக் செலாத்தான் நிலையம், தெற்கு நோக்கிச் செல்லும் விரைவுப் பேருந்துகளுக்கான போக்குவரத்து மையமாக மாற்றப்பட்டுள்ளது. போக்குவரத்து நெரிசல் மிகுந்த கோலாலம்பூர் சென்ட்ரல் நிலையத்தில் இருந்து தெற்கு நோக்கி செல்லும் பேருந்துகள் இங்கு மாற்றப்பட்டன. RM 570 மில்லியன் செலவில் உருவாக்கப்பட்ட பல்வகை போக்குவரத்து முனையம், 1 சனவரி 2011 முதல் இயங்குகிறது.  

## மேற்சான்றுகள்
# கொழுப்பு உடல்


**கொழுப்பு உடல்** (*Fat body*) என்பது முதன்மையாகச் சேமிப்பு உயிரணுக்களால் ஆன மாறக்கூடிய தன்மையுடைய பூச்சி திசு ஆகும். இது பூச்சியின் உட்புற உடல் குழி முழுவதும் (*கீமோசீல்*) கீமோலிம்ப் மற்றும் மேற்றோல், செரிமான உறுப்புகள் மற்றும் சூலகம் போன்ற உறுப்புகளுக்கு அருகில் காணப்படுகின்றன. ஊட்டக்கூறு சேமிப்பு மற்றும் வளர்சிதை மாற்றமே இதன் முக்கிய செயல்பாடுகளாகும். இதற்காக இவை பொதுவாகப் பாலூட்டிகளில் உள்ள கொழுப்பு திசு மற்றும் கல்லீரலின் கலவையுடன் ஒப்பிடப்படுகிறது. இருப்பினும், இது இயக்குநீர் ஒழுங்குபாடு, நோய்த்தடைக் காப்பு, கருவுணவாக்கம், நுண்ணுயிர் எதிர்பொருள் மூலக்கூறுகளின் உற்பத்தி தளம் போன்ற பல்வேறு பிற பணிகளில் உதவக்கூடும்.  

இதன் இருப்பு, கட்டமைப்பு, உயிரணு கலவை, இருப்பிடம் மற்றும் செயல்பாடுகள் பூச்சிகளிடையே பேரினத்திற்குப் பேரினம் வேறுபடுவதுடன், ஒரே பேரினத்தின் வெவ்வேறு சிற்றினங்களுக்கிடையிலும் அல்லது ஒரு சிற்றினத்தின் வளர் நிலைகளுக்கு இடையில் கூட வேறுபடுகின்றன.  

## செயல்பாடுகள்
கொழுப்பு உடல் கொழுப்பு சேமிப்பு மற்றும் வளர்சிதை மாற்றம், நாளமில்லா சுரப்பி கட்டுப்பாடு மற்றும் நோய் எதிர்ப்புச் சக்தி உள்ளிட்ட பல்வேறு செயல்பாடுகளில் உதவுகிறது. கொழுப்பு உடலில் மைசிட்டோசைட்டுகள் எனப்படும் சிறப்பு உயிரணுக்கள் உள்ளன. இவை இவற்றுக்குள் வாழும் இணைவாழ்வு வாழும் நிலைக்கருவிலிகளைக் கொண்டுள்ளன. கொழுப்பு உடல் குறியீடுகள் எனப்படும் ஒழுங்குமுறை மூலக்கூறுகள் மூலம் கொழுப்பு உடல் பூச்சிகளின் வளர்ச்சி மற்றும் நீண்ட ஆயுளை ஒழுங்குபடுத்துகிறது.  

## வளர்ச்சி
கொழுப்பு உடல் கருவளர்ச்சியின் போது மைய அடுக்கிலிருந்து தோன்றுகின்றது. பொதுவாக மெல்லிய தாள்கள், நாடாக்கள் அல்லது சிறிய முடிச்சுகள் ஆகியவற்றின் வலையமைப்பால் ஆனது. இது குருதிக்குழியில் இணைப்பு திசு மற்றும் மூச்சுக்குழாய் மூலம் தொடர்புடையது. இதனால் இதன் பெரும்பாலான உயிரணுக்கள் குருதி நிணநீர் நேரடி தொடர்பில் உள்ளன.  

## பிற கணுக்காலிகள்
கொழுப்பு உடல் குறித்து பூச்சிகளில் சிறப்பாக ஆய்வு செய்யப்பட்டுள்ளது. இருப்பினும், இது கெலிசரேட்டா, ஓடுடைய கணுக்காலி மற்றும் மிரியபோடாவின் அனைத்து முக்கிய வகுப்புகளிலும் காணப்படும்.
# கோபால்ட் இருசிலிசைடு



**கோபால்ட் இருசிலிசைடு** (*Cobalt disilicide*) என்பது CoSi<sub>2</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். கோபால்ட்டு தனிமத்தின் சிலிசைடு உப்பாகக் கருதப்படும் இச்சேர்மம் ஓர் உலோகங்களிடை சேர்மமாகும். ஒரு மீக்கடத்தியான இது 1.4 கெல்வின் மாறுநிலை வெப்பநிலை அளவைக்ம் கொண்டுள்ளது. மேலும் இதன் மாறுநிலைப்புலம் அளவு 105 ஒயர்சுடெட்டு ஆகவும் உள்ளது.
# விக்கிப்பீடியா:தொடர்-தொகுப்பு 2024/விரிவான திட்டமிடல்

## நிகழ்வு விவரங்கள்
- தேதிகள்: செப்டம்பர் 28, 29 (சனி, ஞாயிறு)
- கலந்துகொள்வோர்: 25 பேர்.
:# இந்தியப் பயனர்கள்: 22  
:# இலங்கைப் பயனர்: 1  
:# சி.ஐ.எஸ் அமைப்பைச் சேர்ந்த பிரதிநிதிகள்: 2  

## நிகழ்வின் வடிவம்
:# முதல் நாள்: நாளின் முதல் பகுதியில், கூகுள் தமிழாக்கக் கட்டுரைகளை கையாளுவதற்கான செயல்வழியை அடைதல். இரண்டாம் பகுதியில், செம்மைப்படுத்துதல் பணியில் ஈடுபடுதல்.  
:# இரண்டாம் நாள்: நாளின் முதல் பகுதியில், மேற்கோள் இல்லாத கட்டுரைகளில் மேற்கோள்கள் சேர்ப்பது குறித்தான செயல்வழிகளை அடைதல். இரண்டாம் பகுதியில், மேற்கோள்கள் சேர்க்கும் பணியில் ஈடுபடுதல்.  

## தொடர்ந்து செயல்படுதல்
:# விக்கி மாரத்தான் 2024: அக்டோபர் 6 (ஞாயிற்றுக்கிழமை)  
:# சிறப்புக் காலாண்டு (அக்டோபர், நவம்பர், டிசம்பர் 2024): விக்கிப்பீடியா:கூகுள் தமிழாக்கக் கட்டுரைகள்/செம்மைப்படுத்துதல்/2024  
:# சிறப்புக் காலாண்டு (சனவரி, பிப்ரவரி, மார்ச்சு 2025): விக்கிப்பீடியா:மேற்கோள்கள்/துப்புரவும் மேம்பாடும்/2025  

## நிர்ணயிக்கப்பட்டுள்ள இலக்கு

### கூகுள் தமிழாக்கக் கட்டுரைகள்
| எண் | விவரம் |  |  |
| --- | --- | --- | --- |
| 1 | தொடர்-தொகுப்பு நாள்
(28-செப்டம்பர்-2024) | align= 56 கட்டுரைகள் | தொடர்பங்களிப்பாளர்கள் 10 பேர் x 3 கட்டுரைகள்
மற்ற பங்களிப்பாளர்கள் 13 பேர் x 2 கட்டுரைகள் |
| 2 | விக்கி மாரத்தான் | align=23 கட்டுரைகள் | 23 பேர் x 1 கட்டுரை |
| 3 | சிறப்புக் காலாண்டு
(அக்டோபர், நவம்பர், டிசம்பர் 2024) | align=230 கட்டுரைகள் | 23 பேர் x 10 கட்டுரைகள் |
| **மொத்தம்** | '309 கட்டுரைகள்''' | - | } |

### மேற்கோள்கள் சேர்த்தல்
| எண் | விவரம் |  |  |
| --- | --- | --- | --- |
| 1 | தொடர்-தொகுப்பு நாள்
(29-செப்டம்பர்-2024) | align= 330 கட்டுரைகள் | தொடர்பங்களிப்பாளர்கள் 10 பேர் x 20 கட்டுரைகள்
மற்ற பங்களிப்பாளர்கள் 13 பேர் x 10 கட்டுரைகள் |
| 2 | விக்கி மாரத்தான் | align=138 கட்டுரைகள் | 23 பேர் x 6 கட்டுரைகள் |
| 3 | சிறப்புக் காலாண்டு
(சனவரி, பிப்ரவரி, மார்ச்சு 2025) | align=1,150 கட்டுரைகள் | 23 பேர் x 50 கட்டுரைகள் |
| **மொத்தம்** | '1,618 கட்டுரைகள்''' | - | } |

## செலவுத் திட்ட மதிப்பீடு
- நிகழ்வினை நடத்துவதற்கான செலவு = ₹3,06,000 ($3,669)
- கோரப்பட்டுள்ள நிதி = ₹4,15,242 ($4,979)
- *குறிப்பு:* விக்கிமீடியா அறக்கட்டளையால் வழங்கப்படும் நிதியானது சி.ஐ.எஸ் அமைப்பின் வழியாக தமிழ் விக்கிப்பீடியாவின் திட்ட ஒருங்கிணைப்பாளருக்கு வந்துசேரும். இதன் காரணமாக Institutional Development Fee, 18% GST ஆகியவையும் சேர்க்கப்பட்டு நிதி கோரப்பட்டுள்ளது.
:* விரிவான தகவல்களுக்கு, காண்க: செலவுத் திட்டம்
# அராம் பானு பேகம்



**அராம் பானு பேகம்** (*Aram Banu Begum*) இந்தியாவின் முகலாயப் பேரரசைச் சேர்ந்த ஒரு முகலாய இளவரசியாவார். மூன்றாவது முகலாய பேரரசர் அக்பரின் இளைய மகளாக அறியப்படுகிறார். 1584 ஆம் ஆண்டு திசம்பர் மாதம் 22 ஆம் தேதியன்று இவர் பிறந்தார்.  

## வாழ்க்கை.
அக்பர் மற்றும் பீபி தௌலத் சாத்து தம்பதியருக்கு மகளாக அராம் பானு பேகம் பிறந்தார். இவருக்கு சக்கர்-உன்-நிசா பேகம் என்ற ஒரு சகோதரியும் இருந்தார்.  

அராம் பானு பேகம் மிகவும் வெளிப்படையாகவும் குறும்புத்தனமாகவும் இருந்தார். அந்தப்புரத்தின் பட்டாம்பூச்சி என்று இவர் அழைக்கப்பட்டார். அக்பரால் அன்பாக லாட்லி பேகம் என்று அழைக்கப்பட்டார். அராம் பானு பேகம் விரைவான புத்திசாலியாகவும், பதிலளிப்பதில் கூர்மையாகவும் இருந்ததாகக் கூறப்படுகிறது. சகாங்கீரின் கூற்றுப்படி, அக்பர் இவரை மிகவும் விரும்பினார். மேலும் இவரது இணக்கமற்ற தன்மையை பணிவு என்றும் விவரித்தார்.  

பாபா! என்னைப் போலவே, எனக்குப் பிறகு, என் அன்பான இந்த சகோதரிக்கும் இரக்கம் காட்டுங்கள். என்று அக்பர் சகாங்கீரை மீண்டும் மீண்டும் கேட்டுக் கொண்டதாகவும் கூறப்படுகிறது.  

## மரணம்.
அராம் பானு திருமணமாகாமல் இருந்தார், அவரது சகோதரர் சகாங்கீரின் ஆட்சியின் போது இறந்தார். வயிற்றுப்போக்கால் பாதிக்கப்பட்ட ஆரம் பானு பேகம் 1624 ஆம் ஆண்டு சூன் மாதம் 17 ஆம் தேதியன்று இறந்தார்.
# சோபா பத்னாவிசு


**சோபா பத்னாவிசு** (*Shobha Fadnavis*) இந்தியாவைச் சேர்ந்த ஓர் அரசியல்வாதியாவார். மகாராட்டிர மாநிலத்தைச் சேர்ந்த இவர் பாரதிய சனதா கட்சியின் உறுப்பினராக மகாராட்டிர அரசியலில் இயங்கினார். சந்திரபூர் மாவட்டத்தைச் சேர்ந்த சோபா பத்னாவிசு மகாராட்டிர சட்டமன்றக் குழுவின் உறுப்பினராகவும் மகாராட்டிர அரசாங்கத்தில் ஓர் அமைச்சராகவும் இருந்துள்ளார். 1990 ஆம் ஆண்டு முதல் 2004 ஆம் ஆண்டு வரை சாவோலி சட்டப்பேரவை தொகுதியை பிரதிநிதித்துவப்படுத்தினார். 2008 ஆம் ஆண்டில் இந்த தொகுதி ஒழிக்கப்படும் வரை இத்தொகுதியை பிரதிநிதித்துவப்படுத்தினார். மகாராட்டிராவின் இரண்டு முறை முதல்வராக இருந்த தேவேந்திர பத்னாவின் அத்தையாகவும் இவர் அறியப்படுகிறார்.  

சந்திரபூர் உயர்நிலைப் பள்ளியில் இவர் 10 ஆம் வகுப்பு வரை படித்துள்ளார்.  

சோபா பத்னாவிசு தனது அரசியல் வாழ்க்கையில் பிரத்யஞ்சா (வாழ்க்கை வரலாறு) மற்றும் தண்டோலா செடிச்சா (விவசாயிகள் மீது) போன்ற பல புத்தகங்களை எழுதியுள்ளார்.
# வெப்பம் குளிர் மழை


**வெப்பம் குளிர் மழை** (*Veppam Kulir Mazhai*) என்பது 2024 ஆம் ஆண்டு இந்தியத் தமிழில் வெளிவந்த சமூக- பரபரப்பூட்டும் திரைப்படமாகும். இத்திரைப்படத்தை பாசுகல் வேதமுத்து எழுதி இயக்கியிருந்தார். இத்திரைப்படத்தில் திரௌ இசுமத் பானு, எம். எசு. பாசுகர் ஆகியோர் நடித்திருந்தனர். இத்திரைப்படத்தை ஆசுடேக் எஃப். டி. எஃப். எசு புரொடக்சன்சு என்ற பதாகையின் கீழ் திரௌ தயாரித்தார்.  

## கதைச்சுருக்கம்
சிவகங்கை மாவட்டத்திலிருக்கும் கிராமம் ஒன்றில் வசிக்கும் பெத்தபெருமாள் (திரௌ), பாண்டி (இஸ்மத் பானு) இணையருக்குத் திருமணமாகி ஐந்து ஆண்டுகளாகியும் குழந்தை இல்லை. இப்பிரச்சினையை மையமாகக் கொண்டு பெத்தபெருமாளின் எதிரிகள் அதைக் கிண்டலடிக்கும் கருவியாகப் பயன்படுத்துகின்றனர். அதே நேரத்தில் பெத்தபெருமாளின் அக்கா, அவரை விட 15 வயது குறைவான தனது மகளை அவருக்கு இரண்டாவது திருமணம் செய்து வைக்க முயற்சிக்கிறார். பேரக் குழந்தை வேண்டும் என்பதற்காக, அவரது தாயாரது விருப்பமும் அதுவாகவே இருக்கிறது. இப்படி வெறும் சமுதாயம் மட்டுமல்ல, நெருங்கிய உறவினர்களாலும் குழந்தை இல்லாத இணையர்கள் எதிர்கொள்ளும் புற, அகப் பிரச்னைகளைக் மையமாக வைத்து நகர்வதே `வெப்பம் குளிர் மழை'யின் கதையாகும்.  

## நடிகர்கள்

- பெத்தபெருமாள் கதாபாத்திரத்தில் திரௌ
- பாண்டியாக இஸ்மத் பானு
- திரி அய்யாவாக எம். எசு. பாசுகர்
- பொட்டு வேடத்தில் இராமர்
- தேவ் அபீபுல்லா- காந்தி
- அற்புதம்மாள் வேடத்தில் விஜயலட்சுமி

## தயாரிப்பு
இத்திரைப்படம் பாசுகல் வேதமுத்து இயக்கிய முதற் திரைப்படமாகும்.  

## வரவேற்பு
கல்கிஆன்லைனின் இராகவ் குமார் 5 இற்கு 3.5 நட்சத்திரங்கள் என மதிப்பிட்டு" இதுபோன்ற ஒரு உணர்வுப்பூர்வமான கருத்தை எடுத்து சரியான நடிகர்களைத் தேர்ந்தெடுத்ததற்காக படத்தைப் பாராட்டுங்கள்" என்று குறிப்பிட்டார். டைம்ஸ் நவ் விமர்சகர் 5 இற்கு 3.5 என்று மதிப்பிட்டதுடன் "முன்னணி நடிகர்கள் திரௌ, இஸ்மத் பானு ஆகியோர் குறிப்பாக உணர்ச்சிப்பூர்வமான காட்சிகளில் சிறந்த நடிப்பை வழங்கியுள்ளனர்", என்று கூறினார்.
# விக்கிப்பீடியா:மேற்கோள்கள்/துப்புரவும் மேம்பாடும்/2025



கட்டுரைகளில் மேற்கோள்கள் தொடர்பான துப்புரவுப் பணிகளையும், மேம்பாட்டுப் பணிகளையும் 2025 ஆம் ஆண்டில் செயல்படுத்துவதற்கான திட்டப் பக்கம்.  

முதன்மைத் திட்டம்: விக்கிப்பீடியா:மேற்கோள்கள்/துப்புரவும் மேம்பாடும்  

தொடர்புள்ள பக்கம்: தொடர்-தொகுப்பு 2024 முன்னெடுப்பின் தொடர்ச்சி  

## கண்காணித்தல்

### அட்டவணை 1
| எண் | align=393 |  |  |  |
| --- | --- | --- | --- | --- |
| 2 | 20-சனவரி-2025 | align=4,311 | align=3,254 | align=398 |
| 3 | இன்று | align= | align= | align= |

### CS1 பிழைகள்

அட்டவணை 1:  
| எண் | [[: |  |  |  |  |
| --- | --- | --- | --- | --- | --- |
| 1 | 08-சனவரி-2025 | align=24,695 | align=0 | align=838 | align=1,056 |
| 2 | 20-சனவரி-2025 | align=24,678 | align=0 | align=838 | align=1,056 |
| 3 | இன்று | align= | align= | align= | align= |

அட்டவணை 2:  
| எண் | [[: |  |  |  |  |
| --- | --- | --- | --- | --- | --- |
| 1 | 08-சனவரி-2025 | align=380 | align=282 | align=155 | align=49 |
| 2 | 20-சனவரி-2025 | align=379 | align=282 | align=155 | align=49 |
| 3 | இன்று | align= | align= | align= | align= |
‎  
அட்டவணை 3:  
| எண் | [[: |  |
| --- | --- | --- |
| 1 | 08-சனவரி-2025 | align=0 |
| 2 | 20-சனவரி-2025 | align=0 |
| 3 | இன்று | align= |

<small> </small>  

## செயல்பாடுகள்
1. [[விக்கிப்பீடியா:தொடர்-தொகுப்பு 2024/செயல்திறன்
1. Arun Tvr
# துடுப்பாட்ட விதி


**துடுப்பாட்ட விதிகள்** (laws of cricket) என்பது உலகளவில் துடுப்பாட்ட விளையாட்டின் விதிகளைக் குறிப்பிடும் ஒரு குறியீடாகும். அறியப்பட்ட முதல் துடுப்பாட்டக் குறியீடு 1744 இல் தயாரிக்கப்பட்டது. 1788 ஆம் ஆண்டு முதல், இலண்டன் இலார்ட்சு துடுப்பாட்ட மைதானத்தில் உள்ள தனியார் *மேரிலேபோன் கிரிக்கெட் கிளப்* (எம்.சி.சி) க்குச் சொந்தமான இந்தக் குறியீடு அந்தச் சங்கத்தினால் பராமரிக்கப்படுகிறது. தற்போது 42 சட்டங்கள் உள்ளன (எப்போதும் "L" ஆனது தலைப்பெழுத்துடன் எழுதப்படும்), இது துடுப்பாட்ட விளையாட்டை எப்படி விளையாட வேண்டும் என்பதற்கான அனைத்து அம்சங்களையும் விவரிக்கிறது. எம்.சி.சி, சட்டங்களை ஆறு முறை மறு-குறியீடு செய்துள்ளது, ஒவ்வொன்றும் ஒன்றுக்கும் மேற்பட்ட பதிப்புகளை உருவாக்கும் இடைக்காலத் திருத்தங்களுடன் அமைந்துள்ளது. மிக சமீபத்தியக் குறியீடு (ஏழாவது) அக்டோபர் 2017இல் வெளியிடப்பட்டது; இதன் 3வது பதிப்பு 1 அக்டோபர் 2022இல் நடைமுறைக்கு வந்தது  

முன்னாள் துடுப்பாட்ட அதிகாரப்பூர்வ ஆளும் குழுவான எம்.சி.சி இந்தப் பொறுப்பை பன்னாட்டுத் துடுப்பாட்ட அவையிடம் (ஐ.சி.சி) ஒப்படைத்துள்ளது. ஆனால், MCC சட்டங்களின் பதிப்புரிமையை அதனிடம் தக்க வைத்துக் கொண்டுள்ளது மட்டுமல்லாது அவற்றை மாற்றக்கூடிய ஒரே அமைப்பாகவும் உள்ளது, இருப்பினும், பொதுவாக ஐசிசி மற்றும் துடுப்பாட்ட நடுவர்கள் மற்றும் புள்ளிக் கணக்கீட்டாளர் சங்கம் போன்றவர்களுடன் தீவிர ஆலோசனைக்குப் பிறகு மட்டுமே மாற்றங்கள் செய்யப்படுகின்றன.  

## வரலாறு

### 1744 குறியீடு

- நாணய சுழற்சி செய்ய வேண்டும்.
- இலக்கக் குச்சி இருக்க வேண்டும் ஆறு அங்குலத்துடன் (152) உயரம் மிமீ) இணைப்பன்கள் இருக்க வேண்டும்;
- பந்து வரை எடையுள்ளதாக இருக்க வேண்டும்;
- நிறைவு நான்கு வீச்சுகளைக் கொண்டது.
- பிழை வீச்சு என்பது, என்பது பந்து வீச்சுக் கோட்டிற்கு முன்னால் கால்கள் செல்வதைக் குறிக்கும்.
- ஆட்டத்தின்போது நடந்த 17 ஆம் நூற்றாண்டின் நிகழ்வுகளைத் தொடர்ந்து, பந்தை இருமுறை அடிப்பதும், களத்தைத் தடுப்பதும் ஆட்டமிழப்பாகக் கருதப்பட்டது.
- பந்து வீசும் வரை இலக்குக் கவனிப்பாளர் நிதானமாகவும் அமைதியாகவும் இருக்க வேண்டும்;
- ஒரு புதிய மட்டையாளர் வருவதற்கு நடுவர்கள் இரண்டு நிமிடங்களையும், ஆட்டப்பகுதிக்கு இடையில் பத்து நிமிடங்களையும் அனுமதிக்க வேண்டும் (உணவு மற்றும் மழை இடைவேளைகள் தவிர்த்து);
- களத்தடுப்பாளர்கள் மேல்முறையீடு செய்யாவிட்டால் நடுவரால் மட்டையாளரை ஆட்டமிழக்கச் செய்ய முடியாது;
- நடுவருக்கு ஒரு குறிப்பிட்ட அளவு விருப்புரிமை அனுமதிக்கப்படுகிறது. மேலும் நடுவரே "ஒரே நீதிபதி" என்றும் "அவரது தீர்மானமே இறுதியானது" என்றும் தெளிவுபடுத்தப்பட்டுள்ளது.
# 4043 அலுமினியம் உலோகக்கலவை

**4043 அலுமினியம் உலோகக்கலவை** (*4043 aluminium alloy*) என்பது பொதுவாக அலுமினியப் பாகங்களை பற்றவைப்பதற்கு நிரப்பு பொருளாகப் பயன்படுத்தப்படும் நல்ல அரிப்பு எதிர்ப்பைக் கொண்ட ஒரு வடிப்பு அலுமினிய உலோகக் கலவையாகும். இவ்வுலோகக் கலவையில் அதிக அளவு சிலிக்கானும் (4.5 முதல் 6% வரை) மற்றும் பிற உலோகங்கள் சுவடு அளவுகளிலும் கலந்துள்ளன. தோற்றத்தில் இது சாம்பல் நிறத்தில் இருக்கும். தங்குதன் வாயு மின்வில் பற்றவைப்பு செயல்முறைக்கான பற்ற வைக்கும் கம்பி அல்லது பற்றவைக்கும் தண்டாக விற்கப்படுகிறது.  

## வேதியியல் இயைபு
அட்டவணையில் கண்டுள்ளது போக எஞ்சியிருப்பது அலுமினியத்தின் சதவீதமாகும்.  
| சிலிக்கான் (Si) | 4.5-6.0 |  |
| --- | --- | --- |
| இரும்பு (Fe) | 0.80 |  |
| செப்பு (Cu) | 0.30 |  |
| மாங்கனீசு (Mn) | 0.05 |  |
| மக்னீசியம் (Mg) | 0.05 |  |
| துத்தநாகம் (Zn) | 0.10 |  |
| தைட்டானியம் (Ti) | 0.20 |  |
| பெரிலியம் (Be) | 0.0003 | } |
# உணவாற்றல்


**உணவாற்றல்** {*Food energy*) என்பது விலங்குகளின் (மனிதர்கள் உட்பட) உடம்பானது, உணவுப்பொருட்களிலிருந்து தக்கவைத்துக்கொள்ளும் வேதி ஆற்றலாகும்.  

பெரும்பாலான விலங்குகள் தங்கள் ஆற்றலின் பெரும்பகுதியை சுவாசத்திலிருந்து பெறுகின்றன. அதாவது கார்போவைதரேட்டுகள், கொழுப்புகள் மற்றும் புரதங்களை, இவை காற்றில் அல்லது தண்ணீரிலிருந்து எடுத்துக்கொள்கின்றன. கரிம அமிலங்கள், பாலியோல்கள் மற்றும் எத்தனால் போன்ற உணவின் பிற சிறிய கூறுகள் ஆற்றல் உள்ளீட்டிற்கு பங்களிக்கக்கூடும். தண்ணீர், தாதுக்கள், வைட்டமின்கள், கொழுப்பு மற்றும் நார்ச்சத்து போன்ற சில உணவு கூறுகள் ஆற்றலை வழங்குவதில் பெரிய பங்களிக்காவிட்டாலும் பிற காரணங்களுக்காக ஆரோக்கியத்திற்கும் உயிர்வாழ்வதற்கும் அவசியமாக இருக்கலாம்.  

ஒரு குறிப்பிட்ட நிறைகொண்ட உணவுப்பொருளின் ஆற்றல் உள்ளடக்கங்கள், பொதுவாக மெட்ரிக் ஆற்றல் அலகு சூல் (J) அல்லது வெப்ப ஆற்றலின் பாரம்பரிய அலகு, கலோரி (Cal) ஆகியவற்றில் வெளிப்படுத்தப்படுகின்றன.
# கனிமம் (ஊட்டச்சத்து)

தேவைப்படும் ஒரு நொதியமான கார்போனிக் நீர்நீக்கவூக்கி (இந்தப் படத்தின் நடுவில் மையத்திற்கு அருகில் சாம்பல் கோளம்), கார்பனீராக்சைடை வெளியேற்றுவதற்கு அவசியமானதாகும்.]]  
ஊட்டச்சத்து சார்ந்த சூழலில், **கனிமம்** (*mineral*) என்பது ஒரு தனிமம் ஆகும். சில "கனிமங்கள்" உயிர் வாழ்வதற்கு இன்றியமையாதவை ஆகும், ஆனால் பெரும்பாலானவை அவ்வாறல்ல. அத்தியாவசிய ஊட்டச்சத்துக்களின் நான்கு குழுக்களில் *கனிமங்களும்* ஒன்றாகும். மற்றவை உயிர்ச்சத்துகள், அத்தியாவசிய கொழுப்பு அமிலங்கள், அத்தியாவசிய அமினோ அமிலங்கள் ஆகியனவாகும்.  

மனித உடலில் உள்ள ஐந்து முக்கிய கனிமங்கள் கல்சியம், பாசுபரசு, பொட்டாசியம், சோடியம், மக்னீசியம் ஆகியனவாகும். மீதமுள்ள தனிமங்கள் இம்மியத் தனிமங்கள் என்று அழைக்கப்படுகின்றன. பொதுவாக ஏற்றுக்கொள்ளப்பட்ட இம்மியத் தனிமங்கள் இரும்பு, குளோரின், கோபால்ட்டு, செம்பு, துத்தநாகம், மாங்கனீசு, மாலிப்டினம், அயோடின், செலீனியம் ஆகியனவாகும். மனித உடலில் எடை அடிப்படையில் 96% கரிமம், ஐதரசன், ஆக்சிசன், நைட்ரசன் ஆகிய நான்கு தனிமங்கள் (CHON) உள்ளன. இத் தனிமங்கள் பொதுவாக ஊட்டச்சத்துக் கனிமங்களின் பட்டியலில் சேர்க்கப்படுவதில்லை.  

தாவரங்கள் பொதுவாக மண்ணில் இருந்து கனிம ஊட்டச்சத்தைப் பெறுகின்றன. இந்தத் தாவரங்கள் தாவர உண்ணி விலங்குகளால் உட்கொள்ளப்படுகின்ற போது இந்த ஊட்டச்சத்தானது உணவுச் சங்கிலி ஊடாக அந்த விலங்குகளை சென்றடைகின்றது. ஊனுண்ணிகள் இந்த விலங்குகளை உட்கொள்வதிலிருந்து இந்தத் தாதுக்களைப் பெறுகின்றன.
# உலர்தாவரக சுட்டுநூல்



**உலர்தாவரக சுட்டுநூல்** (*Index Herbariorum*) என்பது பல நாடுகளில் இருக்கும் உலர் தாவரங்களைக் குறித்த பெயர்விவரங்கள் அடங்கிய நூல் ஆகும். ஒவ்வொரு உலர்தாவரங்களில் பணியாற்றும் பணியாளர்கள், ஆய்வாளர்கள், அறிஞர்கள் குறித்தவைகள் ஒரே நூலில் இருப்பது, மேலும் அதே நூலின் விவரங்கள், ஒரு இணைய ஆவணமாக, தேடும் வசதியோடு இருக்கும் போது, எளிதாக ஒரு ஆய்வாளர் தேடி எடுக்க இயலுகிறது. 1952 முதல் 1974 வரை ஆறு பதிப்புகளில் இந்த உலர் தாவரக நூல் வந்துள்ளது. இந்த ஆறு பதிப்புகளுக்கான நிதி வசதியை தாவர வகைப்பாட்டியலுக்கான பன்னாட்டு கூட்டமைப்பு (International Association for Plant Taxonomy) வழங்கியது. 1997 ஆம் ஆண்டு, இந்நூலின் விவரங்கள் இணையத்தின் வழி அணுகலைப் பெற்றன. இதனைத் தொடர்ந்து அமெரிக்கா ஐக்கிய நாட்டிலுள்ள நியூயார்க் தாவரவியல் பூங்கா, இப்பதிப்புகளைப் பேணும் பொறுப்பினை ஏற்றது. குறிப்பாக 6, 7, 8 பதிப்புகளைத் தொகுக்கும் பணியில், இத்தாவரவியல் பூங்காவின் இயக்குநராக இருந்த பாட்ரிக்கா என்ற பெண்மணி சிறந்த பணிகளைச் செய்தார்.
# உருமேலியா

**உருமேலியா** (*Rumelia*, , பொருள்:உரோமானியர்களின் நிலம் , ) என்பது, தென்கிழக்கு ஐரோப்பாவிலமைந்த வரலாற்று முக்கியத்துவம் பெற்றதொரு நிலப்பகுதியாககும். இப்பகுதி உதுமானியப் பேரரசு ஆட்சியின் கீழ் இருந்தது. ஐரோப்பாவில் உதுமானியப் பேரரசுக்குரியவற்றையெல்லாம் குறிக்கும் பெயராகவும் இருந்தது.  
இதனுடன், அங்கேரி, உருமேனியா ஆகிய இரண்டின் இணைப்பு காலப்போக்கில் மாறிமாறி அமைந்தாலும், பின்னாளில் பால்கன் குடாவென வகைப்படுத்தப்பட்டது. இப்பகுதி அக்காலத்தில் **ஐரோப்பில் துருக்கி** என ஆங்கிலத்தில் அழைக்கப்பட்டது.  

## இதையும் காணவும்
- உரூம் சுல்தானகம்
# பீத்சா நறுக்கி

சக்கர துண்டி]]  
**பீத்சா நறுக்கி** (*pizza cutter*, *roller blade*) என்பது கையாற்றலால் பயன்படுத்தப்படும் வெட்டுக் கருவியாகும். பெரும்பாலும் இவ்வெட்டுக்கருவி, பீத்சா உணவைத் துண்டுகளாக்க மாற்ற பயன்படுவதால். இதன் பெயர் தோன்றியது. இந்த பீத்சா வெட்டி/ நறுக்கி சக்கர வடிவில் வெட்டுத் தகட்டுடனும், மறுமுனை கைப்பிடியுடன் அமைக்கப்பட்டுள்ளது. பயன்பாட்டுத் தேவைக்கு ஏற்ப, இதன் சக்கர அளவும், கைப்பிடியும், வடிவமும் மாறி வந்துள்ளது. சமைத்த பீத்சாவை வெட்ட பயன்படும் இக்கருவி, இலை உணவுகளையும், பிசைந்த மாவினையும் வெட்டவும் பயன்படுத்தப் படுகிறது.  

## வகைகள்
இதில் இருவகை கருவிகள் உள்ளன.  
1. வட்ட வடிவிலான கத்தியைப் பெற்று இருக்கும்.
1. பிறை வடிவிலான கத்தியைப் பெற்று இருக்கும் - மெசலூனா
# எம். எல். ஏ (1957 திரைப்படம்)



**எம். எல். ஏ** என்பது 1957 ஆம் ஆண்டு வெளியான இந்திய தெலுங்கு மொழி சமூக அரசியல் திரைப்படமாகும். கே. பி. திலக் இயக்கியிருந்தார். திரைப்படத்தில் கேபி திலக்கே தயாரித்தும் இருந்தார்.  

இப்படம் எம். எல். ஏ என்ற தலைப்பிலேயே தமிழில் மொழிமாற்றம் செய்யப்பட்டு 1957ல் வெளியானது.  

## நடிகர்கள்
- ஜக்கையா - தாஸ்
- சாவித்திரி - நிர்மலா
- கும்மடி - தாமோதரன்
- இரமண மூர்த்தி - ரமேஷ்
- கிரிஜா - கமலா
- இரமண ரெட்டி
- நாகபூசணம்

## திரை முக்கியத்துவம்
இத்திரைப்படம் நடிகர் ஜே.வி. ரமண மூர்த்தியின் முதல் படம் ஆகும். பின்னணிப் பாடகி எஸ்.ஜானகி பாடிய முதல் படம். அவரது முதல் பாடல் 'நீ ஆசா அடியாசா லம்படோல்லா ராம்தாசா'‌ என்பதாகும்  

## இசை
ஆருத்ராவின் பாடல் வரிகளுக்கு, பெந்தியாலா நாகேஸ்வரராவ் இசை அமைத்துள்ளார். கண்டசாலா, எஸ். ஜானகி, பி. சுசீலா, மாதவப்பெட்டி சத்யம், ஜிக்கி, ஏ.எம்.ராஜா ஆகியோர் பின்னணி பாடியிருந்தனர்.  

## ஆதாரங்கள்
# காஜாங் 2 தொடருந்து நிலையம்


**காஜாங் 2 தொடருந்து நிலையம்** (ஆங்கிலம்: *Kajang 2 Railway Station*; மலாய்: *Stesen Kajang 2*) என்பது மலேசியா, சிலாங்கூர், காஜாங், பண்டார் பாரு பாங்கி, காஜாங்2 நகர்ப்பகுதியில் அமைந்துள்ள கொமுட்டர் நிலையம் ஆகும். சிரம்பான் வழித்தடம் அல்லது காஜாங் வழித்தடம் என்று முன்பு அழைக்கப்பட்ட புலாவ் செபாங் வழித்தடம் மூலமாக இந்த நிலையம் செயல்படுகிறது.  

காஜாங் நகருக்கு அருகில் அமைந்துள்ள இந்த நிலையம் காஜாங் மற்றும் பாங்கி பகுதிகளுக்கு சேவை செய்கிறது. இரண்டு அடுக்கு காஜாங் 2 நிலையத்தின் கட்டுமானம் மார்ச் 2018-இல் நிறைவடைந்தது.  

இந்த நிலையம், காஜாங் நிலையத்திற்கும்; மலேசிய தேசிய பல்கலைக்கழகத்திற்காக கட்டப்பட்ட யூகேஎம் கொமுட்டர் நிலையத்திற்கும் இடையில் அமைந்துள்ளது. மலேசியாவில் மலேசிய தேசிய பல்கலைக்கழகத்தை **யூகேஎம்** என்று அழைப்பது வழக்கம்.  

கோலாலம்பூர் மாநகருக்குச் செல்ல விரும்பும் பய்ணிகள், இந்த நிலையத்தில் இருந்து, காஜாங் நிலையத்திற்கு சென்று, அங்கிருந்து இலகு தொடருந்துகளில் (*MRT Kajang Line*) செல்லலாம். காஜாங் 2 தொடருந்து நிலையத்தின் கட்டடக்கலை வடிவமைப்பு, இசுவான் & மெக்லாரன் கட்டிடக் கலை நிறுவனத்தின் கலைஞர்களால் வடிவமைக்கப்பட்டுள்ளது.  

## பொது

550 ஏக்கர் நிலப்பரப்பில் காஜாங்2 நகரத்தை உருவாக்கிய எம்.கே.எச் நிறுவனத்தினால் (*MKH Berhad*); இந்தப் புதிய காஜாங் 2 தொடருந்து நிலையமும் கட்டப்பட்டது. **RM** 33 மில்லியன் செலவில், ஓர் ஆண்டிற்கு 550,000 பயணிகள் பயன்படுத்தும் நிலையில் இந்த நிலையம் கட்டப்பட்டது.  

எதிர்காலப் பயன்பாட்டிற்காக அருகிலுள்ள நிலத்தில் 200 வாகனங்கள் நிறுத்துவதற்கு இடங்கள் ஒதுக்கப்பட்டுள்ளன; மேலும் 2,000 வாகனங்கள் நிறுத்துவதற்கு இடமளிக்கும் வகையில், பல மாடி வாகனங்கள் நிறுத்தும் கட்டிடமும் உருவாக்கப்படுள்ளது.  

## பயன்பாடு

இந்த நிலையம் 2020-இல் கட்டி முடிக்கப்பட்டது, ஆனால் கோவிட் தொற்றுநோய் காரணமாக பயன்பாட்டிற்கு தாமதமானது.  
இருப்பினும் மார்ச் 13, 2023-இல் திறக்கப்பட்டு செயல்பட்டு வருகிறது.  

தற்போது வார நாட்களில் 46 தொடருந்து சேவைகள் இயக்கப்படுகின்றன; வார இறுதி மற்றும் பொது விடுமுறை நாட்களில் 33 தொடருந்து சேவைகள் இயக்கப்படுகின்றன. உச்ச நேரத்தில் 30 நிமிடங்களுக்கு ஒரு முறையும்; வழக்கமான நேரத்தில் 60 நிமிடங்களுக்கு ஒரு முறையும் தொடருந்து சேவைகள் உள்ளன.  

## பேருந்து சேவைகள்

- (காஜாங் - புடு)
- (காஜாங் அரங்கம் - யூகேஎம்)
- (காஜாங் அரங்கம் - தெராஸ் செர்னாங்)
- (காஜாங் - பண்டார் பாரு பாங்கி)
# 12 (எண்)


**12** அல்லது **பன்னிரண்டு** (*twelve*) என்பது பதினொன்றுக்கும் பதிமூன்றிற்கும் இடைப்பட்ட இயற்கை எண் ஆகும். இவ்வெண் 2, 3, 4 மற்றும் 6 ஆகிய எண்களால் வகுபடும் பகு எண் ஆகும். 12 புவி ஆண்டுகளுக்கு ஒருமுறை வியாழன் கதிரவனைச் சுற்றி வருகிறது. இது மேற்கத்திய நாட்காட்டி மேலும் ஒரு நாளின் கால அலகுகள் உட்பட பல நேரக்கட்டுப்பாடு அமைப்புகளுக்கு மையமாகிறது. உலகிலுள்ள முக்கிய மதங்களில் இவ்வெண் அடிக்கடி தோன்றுகிறது. ஆங்கிலத்தில் பன்னிரண்டு என்பது (twelve) ஓரசைச் சொற்பெயரைக்கொண்ட மிகப்பெரிய எண் ஆகும்.  

## கணித பண்புகள்
1. 12, ஆறாவது பகு எண் ஆகும்.
1. 12, 3இன் மீத்தொடர்பெருக்கமாகும்.
1. 12, நான்காவது செவ்வக எண் ஆகும். (3 × 4 சமமாகும்)
1. 12, மிகச்சிறிய மிகையெண்ணாகும். அதாவது தனது வகுஎண்களின் கூட்டுத்தொகையைவிடச் சிறிய எண்களிலிலேயே மிகச் சிறியது. (12 இன் வகுஎண்களின் கூட்டுத்தொகையான 16ஐ விடச் சிறியதாக 12 உள்ளது: 1 + 2 + 3 + 4 + 6 = 16) .

## காரணிகள்
பன்னிரண்டின் நேர்க் காரணிகள் 1, 2, 3, 4, 6, 12 என்பனவாகும்.  

### அடிப்படை கணக்கீட்டு பட்டியல்

| பெருக்கல் | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 50 | 100 | 1000 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **12 × *x*** | **12** | 24 | 36 | 48 | 60 | 72 | 84 | 96 | 108 | 120 | 132 | 144 | 156 | 168 | 180 | 192 | 204 | 216 | 228 | 240 | 252 | 264 | 276 | 288 | 300
! | 600 | 1200 | 12000 | } |

| வகுத்தல் | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **12 ÷ *x*** | **12** | 6 | 4 | 3 | 2.4 | 2 | 1. | 1.5 | 1. | 1.2
! | 1. | 1 | 0. | 0. | 0.8 | 0.75 |  |
| ***x* ÷ 12** | 0.08 | 0.1 | 0.25 | 0. | 0.41 | 0.5 | 0.58 | 0. | 0.75 | 0.8
! | 0.91 | 1 | 1.08 | 1.1 | 1.25 | 1. | } |

| அடுக்கேற்றம் | 1 | 2 | 3 | 4 | 5 | 6 | 7 | 8 | 9 | 10 | 11 | 12 |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **12** | **12** | 144 | 1728 | 20736 | 248832 | 2985984 | 35831808 | 429981696 | 5159780352 | 61917364224
! | 743008370688 | 8916100448256 |  |
| ***x*** | 1 | 4096 | 531441 | 16777216 | 244140625 | 2176782336 | 13841287201 | 68719476736 | 282429536481 | 1000000000000
! | 3138428376721 | 8916100448256 | } |
# கோமட்சுனா


**கோமட்சுனா** (தாவரவியல் பெயர்: *Brassica rapa* var. *perviridis*, , )  
என்பது இலைக் காய்கறியாகும். இது *பிராசிகா இராபா*வின் தாவரப் பல்வகைமைகளில் ஒன்றாகும். இக்காய்கறி யப்பான், தைவான் ஆகிய நாடுகளில் விற்பனைக்காக அதிகம் விளைவிக்கப்படுகிறது. இதனை பலவிதமான உணவுகளைத் தயாரிக்கப் பயன்படுத்துகின்றனர். சில ஆசிய நாடுகளில் இது தீவனப் பயிராகவும் பயன்படுத்தப் படுகிறது. நன்கு வளர்ந்த இத்தாவரம் அடர் பச்சையாகவும், அதன் தண்டுகள் இளம்பச்சையாகவும் இருக்கும். இதன் தண்டு ஏறத்தாழ 30 செ. மீ. நீளமாகவும், 18 செ. மீ. அகலமாகவும் இருக்கும். இதன் வளர்நிலை காலங்கள் இளவேனிற்காலம், இலையுதிர்காலம் ஆகும். தற்போது இதனை பசுமைக் குடில்களில் வருடம் முழுவதும் பயிர் செய்கின்றனர். இக்கீரையில் கல்சியம், உயிர்ச்சத்து ஏ, உயிர்ச்சத்து சி அதிகம் உள்ளது.
# வார்ப்புரு:Ruby/styles.css

/* */  
.templateruby > rt {  
font-variant-east-asian: ruby;  
/* font-size: 85% is a WP:ACCESS issue. Don't change without discussion  
- at WT:ACCESS. */
font-size: 85%;  
}  

.templateruby.large {  
font-size: 250%;  
}  

.templateruby.large > rt {  
font-size: 50%;  
}
# யூகேஎம் கொமுட்டர் நிலையம்


**யூகேஎம் கொமுட்டர் நிலையம்** (ஆங்கிலம்: *UKM Komuter Station*; மலாய்: *Stesen Komuter UKM*) என்பது மலேசியா, சிலாங்கூர், உலு லங்காட் மாவட்டம், பாங்கி, நகர்ப்பகுதியில் அமைந்துள்ள கொமுட்டர் நிலையம் ஆகும். மலேசிய தேசிய பல்கலைக்கழகத்திற்கு (**யூகேஎம்**} அருகில் அமைந்துள்ளதால இந்த நிலையத்திற்கும் பலகலைக்கழகத்தின் பெயர் வைக்கப்பட்டது.  

சிரம்பான் வழித்தடம் அல்லது காஜாங் வழித்தடம் என்று முன்பு அழைக்கப்பட்ட புலாவ் செபாங் வழித்தடம் மூலமாக இந்த நிலையம் சேவை செய்யபடுகிறது.  

## பொது

இந்த நிலையம் இரண்டு நடைபாதைத் தளங்களைக் கொண்டுள்ளது. பத்துமலை-புலாவ் செபாங் வழித்தடத்தில் அமைந்துள்ள இந்த நிலையம் கேடிஎம் கொமுட்டர் தொடருந்துகளால் சேவை செய்யப்படுகிறது. நிலையத்தில் பயணச் சீட்டு வழங்கிடம் மற்றும் இரண்டு பயணச் சீட்டு விற்பனை இயந்திரங்களும் உள்ளன. இந்த நிலையத்தில் புதிதாகக் கட்டப்பட்ட நீட்டிப்புகளும் கூடுதலாக உள்ளது.  

பல்கலைக்கழக வளாகத்தில் இருந்து 1.5&nbsp;கிமீ தொலைவில்; பல்கலைக்கழக வளாகத்தின் வடகிழக்கு முனையில் இந்த நிலையம் அமைந்துள்ளது. நிலையத்திற்கும் பல்கலைக்கழகத்திற்கும் இடையில் பயணிகளை ஏற்றிச் செல்ல பேருந்து சேவைகள் வழங்கப்படுகின்றன.  

பல்கலைக்கழகத்திற்கு அருகில் அமைந்திருப்பதால், பொதுவாக வெள்ளிக்கிழமைகளிலும் வார இறுதி நாட்களிலும் பல்கலைக்கழக மாணவர்கள் அதிகமானோர் இந்த நிலையத்தில் இருந்து பயணிக்கின்றனர்.  

## பேருந்து சேவைகள்

- - (காஜாங் - மலேசிய தேசிய பல்கலைக்கழகம் - காஜாங்)
# கெமாலியோனினே



**கெமாலியோனினே** (*Chamaeleoninae*) என்பது பச்சோந்திகளின் பெயரளவிலான துணைக்குடும்பம் ஆகும். 1986ஆம் ஆண்டில் கிளேவர் மற்றும் போகோம் ஆகியோரால் கெமாலியோனிடே குடும்பம் புரூக்சினே மற்றும் சாமேலியோனே என்ற இரண்டு துணை குடும்பங்களாகப் பிரிக்கப்பட்டது. இருப்பினும், 1986-இல் இதன் தோற்றத்திலிருந்து, இந்த துணைக்குடும்பப் பெயரின் செல்லுபடியாகும் தன்மை மிகவும் விவாதத்திற்குரியதாக உள்ளது. பெரும்பாலான தொகுதி வரலாற்று ஆய்வுகள் புரூக்சினே என்ற துணைக்குடும்பத்தின் குள்ளப் பச்சோந்திகள் ஓர் ஒற்றைத்தொகுதிமரபௌ உயிரினத் தோற்றம் கொண்ட குழு அல்ல என்ற கருத்தை ஆதரிக்கின்றன. சில வகைப்பாட்டியலாளர்கள் முன்பு ஆதாரம் இல்லாததின் அடிப்படையில் துணை குடும்ப வகைப்பாட்டைப் பயன்படுத்த விரும்பினாலும், இவர்கள் பின்னர் இந்த துணை குடும்பப் பிரிவைக் கைவிட்டனர். இனி கெமாலியோனிடே குடும்பத்துடன் எந்த துணை குடும்பங்களையும் அங்கீகரிக்கவில்லை. எவ்வாறாயினும், 2015ஆம் ஆண்டில், குளோ புரூக்சீனியா மற்றும் *பாலியோன்* பேரினங்களை மட்டுமே புரூக்சினே துணைக்குடும்பத்திற்குள் வைப்பதன் மூலம் துணை குடும்பப் பிரிவை மறுசீரமைத்தார். மற்ற அனைத்து சிற்றினங்கள் கெமாலியோனினேவில் வைக்கப்பட்டன.  

## வகைப்பாடு
துணைக் குடும்பத்தில் முன்னர் அங்கீகரிக்கப்பட்ட பத்து பேரினங்கள்:  

- பேரினம் *ஆர்க்காயசு*
- பேரினம் *பிராடிபோடியன்*
- பேரினம் *காலும்மா*
- பேரினம் *சாமேலியோ*
- பேரினம் *பர்சிபர்*
- பேரினம் *கின்யோன்ஜியா*
- பேரினம் *நட்சிகாம்பியா*
- பேரினம் *இரைபெலியான்*
- பேரினம் *இராம்போலியான்*
- பேரினம் *திரையோசெரசு*

தில்பரி & தோல்லே (2009) இதை முழு பேரினமாக உயர்த்தும் வரை, *திரோசெரோசு* முன்பு *கெமாலியோ* துணை இனமாகக் கருதப்பட்டது.   அப்போதிருந்து, இரண்டு புதிய சிற்றினங்கள் *திரையோசெரோசு* பேரினத்தில் கிரோசு மற்றும் போமி (2010), சிடிபாலா மற்றும் பலரால் (2011) விவரிக்கப்பட்டுள்ளன. இந்த இரண்டு புதிய சிற்றினங்களும் *கெமாலியோ* என்ற பொதுவான பெயருடன் இணைந்து வெளியிடப்படவில்லை.